Gidauniyar Nelson Mandela

Gidauniyar Nelson Mandela, ƙungiya ce mai zaman kanta wacce Nelson Mandela ya kafa acikin shekarar 1999 don inganta hangen nesa na Mandela na 'yanci da daidaito ga kowa. Shugaban gidauniyar a yanzu shi ne Farfesa Njabulo Ndebele.

 Manufa 
Manufar Gidauniyar Nelson Mandela ita ce ba da gudummawa ga gina al'umma mai tunawa da abin da ta gabata, da sauraron dukkan muryoyi, da kuma bin adalcin zamantakewa ga kowa.
 An haifi (Nelson Mandela) ne a ranar 18 ga Yulin 1918, a wani ƙauye mai suna Mvezo a yankin Transkei na kudancin Afirka. Ya kafa Gaskiya da Hukumar, inda ya samar da wurin da za a binciko cin zarafin da ake wa ’yan Adam, da guje wa yakin basasa, da zubar da jini. ya kafa matakan yaki da talauci da faɗaɗa ayyukan kula da lafiya. Ya bayyana cewa abin da ya fi dacewa a rayuwa ba shine kawai cewa mun rayu ba. Bambance-bambancen da muka yi ga rayuwar wasu ne zai ƙayyade ma’anar rayuwar da muke yi. Ya taimaka wa bankin Afirka ta Kudu wajen rage hauhawar farashin kayayyaki da fiye da kashi 7 cikin 100 a cikin shekaru 5 da ya yi amfani da wasanni wajen haɗa kan ƙasar da ke fama da rikicin ƙabilanci. Ya taimaka wajen jagorantar ANC (African National Congress) a kamfen 1952 don kare dokokin zalunci. Shi ne ya assasa takardar da aka fi sani da Yarjejeniya Ta ‘Yanci. 10

 Tarihi 
Nelson Mandela ya kafa gidauniyar ne a shekarar 1999 a lokacin da ya sauka daga muƙamin shugaban kasar Afirka ta Kudu. 

A shekara ta 2012, gidauniyar ta karya matsayinta na siyasa, biyo bayan da ta caccaki Jacob Zuma kan raunana hukumomin gwamnati.

Bayan hare-haren da Robert Mugabe ya kai kan gadon Nelson Mandela a shekarar 2017, gidauniyar ta mayar da martani inda ta nemi Mugabe da ya ɗora zarginsa kan gaskiya.

 Lakcar Shekara-shekara 
Gidauniyar Nelson Mandela ta shirya wani lacca na shekara-shekara, inda ta gayyaci fitattun mutane don gudanar da muhawara kan muhimman batutuwan zamantakewa. 

 2003 – Bill Clinton
 2004 – Desmond Tutu
 2005 – Wangari Maathai
 2006 – Thabo Mbeki
 2007 – Kofi Annan
 2008 – Ellen Johnson Sirleaf
 2009 – Muhammad Yunus
 2010 – Ariel Dorfman
 2011 – Ismail Serageldin
 2012 – Mary Robinson
 2013 – Mo Ibrahim
 2014 – Michelle Bachelet
 2015 – Thomas Piketty
 2016 – Bill Gates
 2017 – Amina J. Mohammed
 2018 – Barack Obama
 2019 – Mogoeng Mogoeng
 2020 – António Guterres
 2021 – Fatou Bensouda
 2022 – Mia Mottley

 Duba kuma 
 Ranar Mandela

 Manazarta